ΓΡΑΠΤΗ ΕΡΩΤΗΣΗ E-3982/00

υποβολή: Carlos Carnero Gonzlez (PSE) προς την Επιτροπή

(20 Δεκεμβρίου 2000)

Θέμα: Σκοπιμότητα ενημερωτικών επαφών μεταξύ της Ευρωπαϊκής Επιτροπής και του εκπροσώπου του ΟΗΕ για την Ισημερινή Γουινέα

Οποφαινόμενος είχε την ευκαιρία να συναντηθεί στις 23 Νοεμβρίου 2000 με τον εκπρόσωπο του Οργανισμού Ηνωμένων Εθνών για την Ισημερινή Γουινέα κ. Γουστάβο Γκαγιόν Χιράλντο.

Μολονότι φαίνεται ανήκουστο, ο κ. Χιράλδο ευρισκόταν στη Μαδρίτη επειδή δεν του είχε δοθεί άδεια από την κυβέρνηση της Ισημερινής Γουινέας να επισκεφθεί την χώρα προκειμένου να ασκήσει τα καθήκοντά του.

Ο εκπρόσωπος του ΟΗΕ ετοιμάζει ακριβώς την επόμενη έκθεσή του σχετικά με την κατάσταση στην Ισημερινή Γουινέα εν όψει της συνεδρίασης της Επιτροπής Ανθρωπίνων Δικαιωμάτων των Ηνωμένων Εθνών, την άνοιξη.

Δεν θεωρεί η Ευρωπαϊκή Επιτροπή ότι θα ήταν σκόπιμο ναπάρχει επίσημη και τακτική επαφή με τον εκπρόσωπο του Οργανισμού Ηνωμένων Εθνών για την Ισημερινή Γουινέα;

Υφίσταται ήδη παρόμοιος διάλογος ή, εάν όχι, πρόκειται ναπάρξει στο μέλλον;

Εκτιμά η Ευρωπαϊκή Επιτροπή ότι είναι δυνατόν να ανταλλάσσονται με τον κ. Χιράλντο πληροφορίες και απόψεις όσον αφορά την κατάσταση των δημοκρατικών αρχών και των ανθρωπίνων δικαιωμάτων στην χώρα αυτή;

Δεν θα ήταν ενδιαφέρον να προσκληθεί ο κ. Χιράλντο επισήμως στις Βρυξέλλες για πληρέστερη ενημέρωση της ΕΕ, μετά τη συνάντηση Ρομάνο Πρόντι-Τεόντορο Ομπιάνκγ;

Σκοπεύει να ζητήσει εξηγήσεις από το Μαλαμπό σχετικά με την προαναφερθείσα απαγόρευση εισόδου του κ. Χιράλντο στην Γουινέα;

Είναι ήδη έτοιμη η έκθεση της αποστολής της Ένωσης που μετέβη το φθινόπωρο στη Γουινέα;

Απάντηση του κ. Nielson εξ ονόματος της Επιτροπής

(21 Φεβρουαρίου 2001)

Η Επιτροπή διεξάγει ήδη τακτικές επαφές με την Ύπατη Αρμοστεία των Ηνωμένων Εθνών για τα Ανθρώπινα Δικαιώματα η οποία εκτελεί χρέη γραμματείας του Ειδικού Εκπροσώπου της Επιτροπής των Ηνωμένων Εθνών για τα Ανθρώπινα Δικαιώματα όσον αφορά την Ισημερινή Γουινέα, κ. Γουστάβο Γκαγιόν Χιράλντο. Ο μόνιμος αυτός διάλογος καθιστά δυνατή την αμοιβαία ανταλλαγή πληροφοριών.

Η Επιτροπή συμμερίζεται καιποστηρίζει τις θέσεις και τις απόψεις της Επιτροπής των Ηνωμένων Εθνών για τα Ανθρώπινα Δικαιώματα καθώς και του Ειδικού Εκπροσώπου για την κατάσταση στην Ισημερινή Γουινέα. Για το σκοπό αυτό, η Επιτροπή επέμεινε να αναλάβει η κυβέρνηση της Ισημερινής Γουινέας τηνποχρέωση εφαρμογής των σχετικών συστάσεων.

Εξάλλου, στο ανακοινωθέν τύπου που εκδόθηκε σε συνέχεια της συνάντησης του Προέδρου της Επιτροπής με τον Πρόεδρο Ομπιάνγκ, αναφέρθηκαν ρητά τα εξής: Εντός ενός έτους από σήμερα, προβλέπεται η διενέργεια αξιολόγησης της κατάστασης στην Ισημερινή Γουινέα και έχει ζητηθεί για το σκοπό αυτό η συμμετοχή του Ειδικού Εκπροσώπου της Επιτροπής των Ηνωμένων Εθνών για τα Ανθρώπινα Δικαιώματα καθώς και ειδικών εισηγητών.

Η Επιτροπή διαβίβασε ήδη στον Ειδικό Εκπρόσωπο όλες τις πληροφορίες τις οποίες διαθέτει και έδωσε γραπτή απάντηση στην επιστολή του της 2ας Οκτωβρίου 2000 σχετικά με τις δραστηριότητες της Επιτροπής στην Ισημερινή Γουινέα όσον αφορά τον τομέα των ανθρωπίνων δικαιωμάτων.

Η Επιτροπή, σε επιστολή της 14ης Σεπτεμβρίου 2000 προς τον Πρόεδρο της Δημοκρατίας,πενθύμισε τη σημασία της αποστολής του Ειδικού Εκπροσώπου καθώς και άλλων σχετικών εισηγητών.

Η Επιτροπή, έχοντας πληροφορηθεί ότι κατά τη διάρκεια του έτους 2000 η κυβέρνηση της Ισημερινής Γουινέας δεν ανανέωσε την πρόσκληση προς τον ειδικό εκπρόσωπο της Επιτροπής των Ηνωμένων Εθνών για τα Ανθρώπινα Δικαιώματα να επισκεφθεί τη χώρα, στις 15 Δεκεμβρίου 2000, απέστειλε στον Πρέσβη της Ισημερινής Γουινέας επιστολή στην οποία εκφράζει τις ανησυχίες της σχετικά με αυτό το θέμα.

Οι εκθέσεις των τριών μερών της κοινής διακοινοβουλευτικής αποστολής Κοινότητας-Ένωσης των μηνών Σεπτεμβρίου-Οκτωβρίου 2000 είναι διαθέσιμες. Ωστόσο, δεν έχει ακόμη ολοκληρωθεί η οριστική συνοπτική έκθεση η οποία αναμένεται να καταλήξει σε πρόταση χρηματοδότησης.